CELEX: 32017R1112
Language: fi
Date: 2017-06-22 00:00:00
Title: Komission täytäntöönpanoasetus (EU) 2017/1112, annettu 22 päivänä kesäkuuta 2017, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta

23.6.2017   
            
            
               FI
            
            
               Euroopan unionin virallinen lehti
            
            
               L 162/22
            
         KOMISSION TÄYTÄNTÖÖNPANOASETUS (EU) 2017/1112,
   annettu 22 päivänä kesäkuuta 2017,
   alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 27 artiklan 4 kohdan,
   sekä katsoo seuraavaa:
   
               (1)
            
            
               Direktiivin 92/83/ETY 27 artiklan 1 kohdan a alakohdan nojalla jäsenvaltioiden on vapautettava valmisteverosta alkoholi, joka on kokonaan denaturoitu jonkin jäsenvaltion määräysten mukaisesti, jos näistä määräyksistä on ilmoitettu asianmukaisesti ja ne on sallittu mainitun artiklan 3 ja 4 kohdassa säädettyjä edellytyksiä noudattaen.
            
         
               (2)
            
            
               Denaturoimisaineet, joita käytetään kussakin jäsenvaltiossa direktiivin 92/83/ETY 27 artiklan 1 kohdan a alakohdassa tarkoitettuun alkoholin täydelliseen denaturointiin, luetellaan komission asetuksen (EY) N:o 3199/93 (2) liitteessä.
            
         
               (3)
            
            
               Komission täytäntöönpanoasetuksella (EU) 2016/1867 (3) muutettiin asetusta (EY) N:o 3199/93 ottamalla käyttöön yksi yhteinen menettely alkoholin täydelliselle denaturoinnille. Kyseisessä yhteisessä menettelyssä yhtä absoluuttisen etanolin hehtolitraa kohden käytettiin yksi litra isopropyylialkoholia (IPA), yksi litra metyylietyyliketonia (MEK) ja yksi gramma denatoniumbentsoaattia. Sen tarkoituksena oli myös korvata kaikki erilaiset kansalliset denaturointimenettelyt verovilpin, veron kiertämisen ja verotuksen väärinkäytösten estämiseksi.
            
         
               (4)
            
            
               Täytäntöönpanoasetuksen (EU) 2016/1867 hyväksymisessä käytetty menettely ei ollut direktiivin 92/83/ETY 27 artiklan 3 ja 4 kohdan mukainen. Kyseinen täytäntöönpanoasetus olisi näin ollen kumottava.
            
         
               (5)
            
            
               Tietyt jäsenvaltiot ilmoittivat 15 päivänä maaliskuuta 2017 tai sitä ennen komissiolle tiedoksi alkoholin täydelliseen denaturointiin käytettävät denaturoimisaineet, joita ne aikovat käyttää 27 artiklan 1 kohdan a alakohdan mukaisiin tarkoituksiin 1 päivästä elokuuta 2017.
            
         
               (6)
            
            
               Komissio antoi saamansa ilmoitukset muille jäsenvaltioille 15 päivänä maaliskuuta 2017.
            
         
               (7)
            
            
               Yksi jäsenvaltio esitti direktiivin 92/83/ETY 27 artiklan 4 kohdassa tarkoitetun väitteen sillä perusteella, että alkoholin täydelliseen denaturointiin käytettävää menettelyä, jossa yhtä absoluuttisen etanolin hehtolitraa kohden käytetään yksi litra isopropyylialkoholia (IPA), yksi litra metyylietyyliketonia (MEK) ja yksi gramma denatoniumbentsoaattia, voidaan helposti käyttää väärin, eikä se näin ollen täytä direktiivin 92/83/ETY 27 artiklan 1 kohdan vaatimuksia verovilpin, veron kiertämisen ja verotuksen väärinkäytösten estämiseksi.
            
         
               (8)
            
            
               Niiden jäsenvaltioiden osalta, jotka eivät ilmoittaneet aikeestaan käyttää uusia denaturoimisaineita, asetuksen (EY) N:o 3199/93, sellaisena kuin se oli ennen muuttamista täytäntöönpanoasetuksella (EU) 2016/1867, liitteeseen jo sisältyviä menettelyjä olisi käytettävä edelleen.
            
         
               (9)
            
            
               Menettelyjä, jotka eivät enää sisälly asetuksen (EY) N:o 3199/93 liitteeseen, saa käyttää siinä jäsenvaltiossa, jossa ne sallittiin, muiden kuin ihmisravinnoksi tarkoitettujen tuotteiden valmistuksessa käytettävän denaturoidun alkoholin tuotantoon direktiivin 92/83/ETY 27 artiklan 1 kohdan b alakohdan nojalla.
            
         
               (10)
            
            
               Sen vuoksi asetusta (EY) N:o 3199/93 olisi muutettava.
            
         
               (11)
            
            
               Jotta ei olisi epäilystä siitä, mitä säännöksiä näissä erityisolosuhteissa olisi sovellettava, täytäntöönpanoasetus (EU) 2016/1867 olisi nimenomaisesti kumottava.
            
         
               (12)
            
            
               Oikeusvarmuuden vuoksi tätä asetusta olisi sovellettava samasta päivästä kuin täytäntöönpanoasetusta (EU) 2016/1867, ja sen olisi näin ollen tultava voimaan kiireellisesti.
            
         
               (13)
            
            
               Tässä asetuksessa säädetyt toimenpiteet ovat valmisteverokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 3199/93 liite tämän asetuksen liitteellä.
   2 artikla
   Kumotaan täytäntöönpanoasetus (EU) 2016/1867.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Tämän asetuksen 1 artiklaa sovelletaan 1 päivästä elokuuta 2017.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 316, 31.10.1992, s. 21.
   
      (2)  Komission asetus (EY) N:o 3199/93, annettu 22 päivänä marraskuuta 1993, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten (EYVL L 288, 23.11.1993, s. 12).
   
      (3)  Komission täytäntöönpanoasetus (EU) 2016/1867, annettu 20 päivänä lokakuuta 2016, alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 liitteen muuttamisesta (EUVL L 286, 21.10.2016, s. 32).
   
      LIITE
      ”
            LIITE
            Luettelo alkoholin täydelliseen denaturointiin sallituista tuotteista ja niiden rekisteröidystä Chemical Abstracts Service (CAS) -numerosta:
            
                        Asetoni
                     
                     
                        CAS: 67-64-1
                     
                  
                        C.I. reactive red 24
                     
                     
                        CAS: 70210-20-7
                     
                  
                        Kristallivioletti (C.I. nro. 42555)
                     
                     
                        CAS: 548-62-9
                     
                  
                        Denatoniumbentsoaatti
                     
                     
                        CAS: 3734-33-6
                     
                  
                        Etanoli
                     
                     
                        CAS: 64-17-5
                     
                  
                        Fluoreseiini
                     
                     
                        CAS: 2321-07-5
                     
                  
                        Sikunaöljy
                     
                     
                        CAS: 8013-75-0
                     
                  
                        Bensiini (myös lyijytön bensiini)
                     
                     
                        CAS: 86290-81-5
                     
                  
                        Isopropyylialkoholi
                     
                     
                        CAS: 67-63-0
                     
                  
                        Petroli
                     
                     
                        CAS: 8008-20-6
                     
                  
                        Lamppuöljy
                     
                     
                        CAS: 64742-47-8 ja 64742-48-9
                     
                  
                        Metanoli
                     
                     
                        CAS: 67-56-1
                     
                  
                        Metyylietyyliketoni (2-butanoni)
                     
                     
                        CAS: 78-93-3
                     
                  
                        Metyyli-isobutyyliketoni
                     
                     
                        CAS: 108-10-1
                     
                  
                        Metyyli-isopropyyliketoni
                     
                     
                        CAS: 563-80-4
                     
                  
                        Metyylivioletti
                     
                     
                        CAS: 8004-87-3
                     
                  
                        Metyleenisininen (52015)
                     
                     
                        CAS: 61-73-4
                     
                  
                        Liuotinbensiini
                     
                     
                        CAS: 8030-30-6
                     
                  
                        Tärpätti
                     
                     
                        CAS: 8006-64-2
                     
                  
                        Teollisuusbensiini (maaöljy)
                     
                     
                        CAS: 92045-57-3
                     
                  
                        Tert-butyylialkoholi
                     
                     
                        CAS: 75-65-0
                     
                  
                        Tiofeeni
                     
                     
                        CAS: 110-02-1
                     
                  
                        Tymolisininen
                     
                     
                        CAS: 76-61-9
                     
                  Termillä ”absoluuttinen etanoli” on tässä liitteessä sama merkitys kuin Kansainvälisen puhtaan ja sovelletun kemian liiton (IUPAC) käyttämällä termillä ”absoluuttinen alkoholi”.
            Denaturoituun alkoholiin voidaan kaikissa näissä jäsenvaltioissa lisätä tuotteelle ominaisen värin antavaa väriainetta, jotta tuote voidaan tunnistaa välittömästi.
            I.   Belgiassa, Tanskassa, Saksassa, Virossa, Irlannissa, Kreikassa, Espanjassa, Ranskassa, Italiassa, Kyproksella, Latviassa, Liettuassa, Luxemburgissa, Unkarissa, Maltalla, Alankomaissa, Itävallassa, Puolassa, Portugalissa, Sloveniassa, Slovakiassa ja Suomessa käytettävä alkoholin täydellistä denaturointia koskeva yhteinen denaturointimenettely:
            
            Yhtä absoluuttisen etanolin hehtolitraa kohden:
            
                        —
                     
                     
                        1,0 litra isopropyylialkoholia,
                     
                  
                        —
                     
                     
                        1,0 litra metyylietyyliketonia,
                     
                  
                        —
                     
                     
                        1,0 gramma denatoniumbentsoaattia.
                     
                  II.   Seuraavissa jäsenvaltioissa käytettävä suurempi pitoisuus alkoholin täydellistä denaturointia koskevassa yhteisessä denaturointimenettelyssä:
            
            
                         
                     
                     
                        
                           Bulgaria, Tšekki, Romania ja Yhdistynyt kuningaskunta
                        
                        Yhtä absoluuttisen etanolin hehtolitraa kohden:
                        
                                    —
                                 
                                 
                                    3,0 litraa isopropyylialkoholia,
                                 
                              
                                    —
                                 
                                 
                                    3,0 litraa metyylietyyliketonia,
                                 
                              
                                    —
                                 
                                 
                                    1,0 gramma denatoniumbentsoaattia.
                                 
                              
                  
                         
                     
                     
                        
                           Kroatia
                        
                        Yhtä absoluuttisen etanolin hehtolitraa kohden:
                        Vähintään
                        
                                    —
                                 
                                 
                                    1,0 litra isopropyylialkoholia,
                                 
                              
                                    —
                                 
                                 
                                    1,0 litra metyylietyyliketonia,
                                 
                              
                                    —
                                 
                                 
                                    1,0 gramma denatoniumbentsoaattia.
                                 
                              
                  
                         
                     
                     
                        
                           Ruotsi
                        
                        Yhtä absoluuttisen etanolin hehtolitraa kohden:
                        
                                    —
                                 
                                 
                                    1,0 litra isopropyylialkoholia,
                                 
                              
                                    —
                                 
                                 
                                    2,0 litraa metyylietyyliketonia,
                                 
                              
                                    —
                                 
                                 
                                    1,0 gramma denatoniumbentsoaattia.
                                 
                              
                  III.   Tietyissä jäsenvaltioissa käytettävät muut alkoholin täydellistä denaturointia koskevat denaturointimenettelyt:
            
            Yhtä absoluuttisen etanolin hehtolitraa kohden jokin seuraavista kaavoista:
            
                         
                     
                     
                        
                           Tšekki
                        
                        
                                    1.
                                 
                                 
                                    0,4 litraa liuotinbensiiniä,
                                    0,2 litraa petrolia,
                                    0,1 litraa teknistä bensiiniä.
                                 
                              
                                    2.
                                 
                                 
                                    3,0 litraa etyyli-tert-butyylieetteriä,
                                    1,0 litra isopropyylialkoholia,
                                    1,0 litra lyijytöntä bensiiniä,
                                    10 milligrammaa fluoreseiinia.
                                 
                              
                  
                         
                     
                     
                        
                           Kreikka
                        
                        Ainoastaan heikkolaatuista alkoholia (esi- ja jälkitisle), jonka alkoholipitoisuus on vähintään 93 mutta enintään 96 tilavuusprosenttia, voidaan denaturoida.
                        93-tilavuusprosenttisen hydratoidun alkoholin hehtolitraa kohden lisätään
                        
                                    —
                                 
                                 
                                    2,0 litraa metanolia,
                                 
                              
                                    —
                                 
                                 
                                    1,0 litra tärpättiä,
                                 
                              
                                    —
                                 
                                 
                                    0,50 litraa lamppuöljyä,
                                 
                              
                                    —
                                 
                                 
                                    0,40 grammaa metyleenisineä.
                                 
                              Lopputuotteen on saavutettava 20 °C:n lämpötilassa muuttumattomassa muodossaan 93 tilavuusprosenttia.
                     
                  
                         
                     
                     
                        
                           Suomi – sallittu 31.12.2018 saakka
                        
                        Yhtä absoluuttisen etanolin hehtolitraa kohden jokin seuraavista kaavoista:
                        
                                    1.
                                 
                                 
                                    2,0 litraa metyylietyyliketonia,
                                    3,0 litraa metyyli-isobutyyliketonia.
                                 
                              
                                    2.
                                 
                                 
                                    2,0 litraa asetonia,
                                    3,0 litraa metyyli-isobutyyliketonia.
                                 
                              
                  ”